সিলেট, ২৪ জুন (শীর্ষ নিউজ ডটকম): সিলেটের ওসমানীনগরে মালবাহী ট্রাক ও পিক-আপ ভ্যানের মুখোমুখি সংঘর্ষে রমিজ আলী (৩০) নামের এক ব্যক্তি নিহত ও ২ জন আহত হয়েছেন। আহতদের সিলেট ওসমানী মেডিকেল কলেজ  হাসপাতালে ভর্তি করা হয়েছে। আজ শুক্রবার ভোর ৭টার দিকে ঢাকা-সিলেট মহাসড়কের কুরুয়া নামক স্থানে এ দুর্ঘটনা ঘটে। নিহত রমিজ আলী জেলার গোলাপগঞ্জ উপজেলার রণিকেল গ্রামের মৃত ইছন আলীর পুত্র।  হাইওয়ে পুলিশ সূত্রে জানা যায়, ভোর ৭টার দিকে কাঁঠাল বোঝাই সিলেটগামী একটি ট্রাকের সাথে বিপরীত দিক থেকে আসা পিক-আপ ভ্যানের মুখোমুখি সংঘর্ষ হলে পিক-আপ ভ্যানের গ্যাস সিলিন্ডার বিস্ফোরিত হয়ে আগুন লেগে যায়। এতে পিক-আপ ভ্যানের চালক রমিজ মিয়া ঘটনাস্থলে মারা যান। আহত হন অজ্ঞাত আরো ২ জন। খবর পেয়ে তাজপুর ফায়ার সার্ভিস কর্মীরা এসে গাড়ির  আগুন নিভায় এবং আহত ২ জনকে উদ্ধার করে হাসপাতালে প্রেরণ করে।  হাইওয়ে পুলিশের এসআই কামাল ঘটনার সত্যতা নিশ্চিত করে বলেন, এ ব্যাপারে মামলার প্রস্তুতি চলছে।  (শীর্ষ নিউজ ডটকম/প্রতিনিধি/এমআর/শাসি/২০.৫৪ ঘ.)